কবে জাঁকিয়ে শীত রাজ্যে ? সপ্তাহান্তে বাড়বে উত্তর-পশ্চিমের বাতাসের দাপট

কলকাতা: ডিসেম্বরের শহর জুড়ে শীতের আমেজ (Chilling Weather)। অলিগলি থেকে শহরের রাজপথ ঢেকেছে কুয়াশার চাদরে। শিরশির করে বইছে ঠান্ডা বাতাস। শহর থেকে জেলাবাসী সকলেই চজমিয়ে উপভোগ করছে শীত। হাওয়া অফিস বলছে পারদ নামল বঙ্গে। পূর্বাভাস ছিল বাংলায় সপ্তাহান্তে ৩-৪ ডিগ্রি তাপমাত্রা কমবে (Temperature Fall)। তার আগেই পারদ পতন। আগামী দু’দিনের মধ্যে সর্বনিম্ন তাপমাত্রা আরও ২ ডিগ্রি কাছাকাছি নেমে আসবে। ১৫ ডিগ্রি সেলসিয়াসের ঘরে নামতে দেখল মহানগর। উত্তর–পশ্চিম দিক থেকে ঢুকতে থাকা শুকনো ও ঠান্ডা বাতাসের সৌজন্যে কলকাতা–সহ দক্ষিণবঙ্গের রাতের তাপমাত্রা নামতে শুরু করেছে। দক্ষিণবঙ্গ নতুন করে শীতের আমেজ পেতেও শুরু করল। আলিপুর হাওয়া অফিস বলছে, শীতের বাতাস শক্তিশালী হয়ে দক্ষিণবঙ্গকে শীতলতার নিরিখে পার্বত্য কালিম্পংয়ের কাছাকাছি পৌঁছে দিল। এ দিন কালিম্পংয়ের সর্বনিম্ন তাপমাত্রা ছিল ১০.৫ ডিগ্রি সেলসিয়াস। আর শ্রীনিকেতন — ১০.৮ ডিগ্রি। তবে রাজ্যের মধ্যে শীতলতম দার্জিলিংয়ের সর্বনিম্ন তাপমাত্রা ছিল ৬.২ ডিগ্রি সেলসিয়াস।সপ্তাহান্তে এ রাজ্যেও উত্তর-পশ্চিমের বাতাসের দাপট বাড়বে। সঙ্গে বাড়বে শীতের আমেজ।

বঙ্গোপসাগরে পর পর দু’বার দু’টি ঘূর্ণিঝড় তৈরি হয়েছিল। প্রথমবার ‘সেনইয়ার’ এবং দ্বিতীয় বার ‘দিতওয়াহ’। এই দুই ঘূর্ণিঝড়ের প্রভাবে শীতের আমেজে ছন্দপতন ঘটেছিল।সমুদ্র শান্ত হতেই অবশ্য ফের সক্রিয়তা বেড়েছে ‘উত্তুরে’ হাওয়ার। গোটা দক্ষিণবঙ্গ নতুন করে শীতের আমেজ পেতেও শুরু করল। আবহাওয়া অফিস জানিয়েছে,রাজ্যে আপাতত আবহওয়ার কোনও ‘সিস্টেম’ নেই। উত্তর-পশ্চিম ভারতে একের পর এক পশ্চিমী ঝঞ্ঝা। নতুন করে প্রভাবশালী পশ্চিমী ঝঞ্ঝা ঢুকবে আজ ৫ ডিসেম্বর। বাংলাদেশ, অসম এবং মেঘালয়ের উপর রয়েছে ঘূর্ণাবর্ত। অবাধ পশ্চিমের শীতল হাওয়া। আগামী সাতদিন শুষ্ক আবহাওয়া থাকবে। বৃষ্টির কোনও সম্ভাবনা নেই। চলতি সপ্তাহে দক্ষিণবঙ্গের জেলাগুলিতে তাপমাত্রা অনেকটা কমবে। শনিবারের মধ্যে পারদ ২-৪ ডিগ্রি পর্যন্ত নামতে পারে।

কলকাতা আবহাওয়া

কলকাতায় উত্তর পশ্চিমের শীতল হাওয়া চলবে। আংশিক মেঘলা আকাশের কারণে রাতের তাপমাত্রা বা সর্বনিম্ন তাপমাত্রা সামান্য বেড়েছে। সকালে হালকা কুয়াশা। পরে পরিষ্কার আকাশ। শুষ্ক আবহাওয়া থাকবে। বৃষ্টির কোনও সম্ভাবনা নেই। সকাল-সন্ধ্যা শীতের আমেজ। দিনের তাপমাত্রা স্বাভাবিকের নীচে রয়েছে। রাতের তাপমাত্রা স্বাভাবিকের কাছাকাছি। ঊর্ধ্বমুখী শহরের তাপমাত্রা । আজ কলকাতা সর্বনিম্ন তাপমাত্রা ১৭ ডিগ্রী। যা স্বাভাবিক থেকে ০.৪ ডিগ্রি বেশি। তাপমাত্রা তারতম্য জারি থাকায় কুয়াশা দাপট রাজ্য জুড়ে ,প্রধানত শুষ্ক আবহাওয়া বৃষ্টির কোন পূর্বাভাস নেই রাজ্যে। আগামী ২ থেকে ৩ দিনে তাপমাত্রা ১ থেকে ২ ডিগ্রি পতনের সম্ভাবনা রয়েছে।

আরও পড়ুন: চিংড়িঘাটা মেট্রো প্রকল্পে জট, রাজ্যের বিরুদ্ধেই অসহযোগিতার অভিযোগ রেলমন্ত্রীর

দক্ষিণবঙ্গের আবহাওয়া

১৫ ডিগ্রিরও নীচে নামতে পারে কলকাতা সহ দক্ষিণবঙ্গের একাধিক জেলার তাপমাত্রা। পশ্চিমের জেলাগুলিতে সর্বনিম্ন তাপমাত্রা পৌঁছতে পারে ১০-১২ ডিগ্রি সেলসিয়াসে। অবশেষে ডিসেম্বরে হাড় কাঁপানো শীত ফিরছে। সপ্তাহান্তে হাওড়া, হুগলি, নদিয়া এবং উত্তর ও দক্ষিণ ২৪ পরগনায় আরও ঠান্ডা পড়বে।চলতি সপ্তাহে আকাশ শুষ্ক থাকবে। কোথাও বৃষ্টি হবে না। আংশিক মেঘলা আকাশ থাকতে পারে। তবে বৃষ্টির পূর্বাভাস নেই। কুয়াশার দাপট থাকবে। ভোরে ও রাতে ঘন কুয়াশার চাদরে মুড়ে থাকবে।শহরের সর্বনিম্ন তাপমাত্রা আরও ২.১ ডিগ্রি নেমে মরশুমে প্রথমবার ১৫ ডিগ্রির ঘরে পৌঁছে যায়। কলকাতার পাশাপাশি শ্রীনিকেতনের পরে রাজ্যের সমতলে দ্বিতীয় শীতলতম ছিল কল্যাণী (১১.৬)। রাজ্যের তৃতীয় শীতলতম ও উত্তরবঙ্গের সমতলের মধ্যে শীতলতম ছিল আলিপুরদুয়ার (১২)।

উত্তরবঙ্গে আবহাওয়া

উত্তরবঙ্গেও তাপমাত্রা আরও কমবে। সপ্তাহের শেষে তাপমাত্রা আরও নামবে। উত্তরবঙ্গে প্রধানত শুষ্ক আবহাওয়া এবং বৃষ্টির সম্ভাবনা নেই। সকালে হালকা কুয়াশা পরে পরিষ্কার আকাশ। কোচবিহার জলপাইগুড়ি ও আলিপুরদুয়ার জেলায় ঘন কুয়াশা থাকবে। ফলে দৃশ্যমানতার সমস্যা হতে পারে। এছাড়া দার্জিলিং, কালিম্পং, উত্তর দিনাজপুর, দক্ষিণ দিনাজপুর এবং মালদা সহ সব জেলায় কুয়াশার দাপট থাকবে। আবহাওয়া শুষ্ক থাকবে।

অন্য খবর দেখুন